Lehman Brothers

Lehman Brothers Holdings Inc. 1850ean sortutako Estatu Batuetako finantza zerbitzuen konpainia globala izan zen. Inbertsio-bankuak, finantza-aktiboen kudeaketa eta errenta finkoko inbertsioak, merkataritza-bankuak, inbertsioen kudeaketa eta, oro har, banku-zerbitzuak nabarmentzen ziren.https://cincodias.elpais.com/companias/2023-09-15/lehman-brothers-15-anos-ya-de-una-quiebra-que-cambio-el-mundo.html

Haren zuzendari exekutiboak, Goldman Sachs, AIG, Bear Stearns, Merrill Lynch eta Magnetar-ekoekin batera, Ig Nobel Ekonomia sari parodikoa jaso zuen 2010ean, 2008ko finantza-krisian egindako kudeaketagatik.

 Taldeko enpresak 
Taldeko enpresa nagusiak hauek ziren: Lehman Brothers Inc., Neuberger Berman Inc., Aurora Loan Services Inc., SIB Mortgage Corporation, Lehman Brothers Bank, FSB eta Crossroads taldea. Holdinga New Yorken zuen egoitza; lurraldeko egoitzak Londresen eta Tokion zueden. Halaber mundu osoan zituen bulegoak. 

 2008ko krisialdia 
2008ko irailaren 15ean, Lehman Brothers multinazionalak porrot egin zuen AEBetan eta finantza sistema osoan porrot katea eraginda, mundu osora zabaldu zen 1929koaren ostean ezagutu den krisirik bortitzena, hasieran finantzetakoa eta laster ekonomia osoa astindu zuena. Krisi honen kudeaketak pobreen eta aberatsen arteko arrakala sakondu zuen bazter gehienetan: gobernuek bankuak erreskatatzeko sekulako dirutzak mobilizatu zituzten eta, ordainetan, langileen eskubide eta herritarren zerbitzu sozialetan murrizketa itzelak egin.https://www.argia.eus/efemerideen-kanala/lehman-brothers-multinazionalak-porrot-egin-zuen-aebetan-eta-finantza-sistema-osoan-porrot-katea-eraginda-mundu-osora-zabaldu-zen-1929koaren-ostean-ezagutu-den-krisirik-bortitzena-hasieran-finantzetakoa-eta-laster-ekonomia-osoa-astindu-zuena

2008an porrota deklaratu aurretik, Lehman Brothers Estatu Batuetako laugarren inbertsio banku handiena zen (Goldman Sachs, Morgan Stanley eta Merrill Lynchen atzetik) eta 680 mila milioi dolar estatubatuar zituen aktiboetan.https://elpais.com/diario/2008/09/16/economia/1221516004_850215.htmlhttps://www.investopedia.com/articles/economics/09/lehman-brothers-collapse.asp

 Erreferentziak 

 Kanpo estekak 
 :Lehman Brothersek zuen webgune ofiziala.
 Krisiaren kronologia Berrian, 2018/09/16.

Kategoria:1850ean sortutako enpresak
Kategoria:Ameriketako Estatu Batuetako bankuak
Kategoria:New Yorkeko ekonomia
Kategoria:Desagertutako bankuak
Kategoria:Atzeraldi Handia
Kategoria:Inbertsio-bankuak
Kategoria:New Yorkeko burtsako balore ohiak